title: 2014 m. gegužės 13 d. Komisijos įgyvendinimo reglamentas (ES) Nr. 493/2014, kuriuo iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia , Kinijos Liaudies Respublikos kilmės plieniniams lynams ir kabeliams nustatomas galutinis antidempingo muitas, kurio taikymas išplėstas importuojamiems iš, inter alia , Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės

text:
14.5.2014

               LT

               Europos Sąjungos oficialusis leidinys

               L 139/7

         KOMISIJOS ĮGYVENDINIMO REGLAMENTAS (ES) Nr. 493/2014
   2014 m. gegužės 13 d.
   kuriuo iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia, Kinijos Liaudies Respublikos kilmės plieniniams lynams ir kabeliams nustatomas galutinis antidempingo muitas, kurio taikymas išplėstas importuojamiems iš, inter alia, Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 dalį ir 13 straipsnio 4 dalį,
   kadangi:
   A.   GALIOJANČIOS PRIEMONĖS

               (1)

               Tarybos reglamentu (EB) Nr. 1796/1999 (2) Taryba nustatė galutinį antidempingo muitą importuojamiems, inter alia, Kinijos Liaudies Respublikos kilmės plieniniams lynams ir kabeliams. Šios priemonės toliau taikytos Tarybos reglamentu (EB) Nr. 1601/2001 (3) ir Tarybos reglamentu (EB) Nr. 1858/2005 (4).

               (2)

               Atlikus priemonių vengimo tyrimą pagal pagrindinio reglamento 13 straipsnį Reglamentu (ES) Nr. 400/2010 (5) Taryba antidempingo muito, taikomo importuojamiems, inter alia, Kinijos Liaudies Respublikos kilmės plieniniams lynams ir kabeliams, taikymą išplėtė tokiam pačiam iš Korėjos Respublikos siunčiamam produktui, deklaruojamam arba nedeklaruojamam kaip Korėjos Respublikos kilmės. Tuo pačiu reglamentu tam tikri eksportuojantys Korėjos Respublikos gamintojai buvo atleisti nuo tokių išplėstųjų priemonių.

               (3)

               Šiuo metu galiojančios priemonės – pagal pagrindinio reglamento 11 straipsnio 2 dalį atlikus priemonių galiojimo termino peržiūrą Tarybos įgyvendinimo reglamentu (ES) Nr. 102/2012 (6), kuriuo importuojamiems, inter alia, Kinijos Liaudies Respublikos kilmės plieniniams lynams ir kabeliams nustatomas galutinis antidempingo muitas, kurio taikymas išplėstas importuojamiems iš, inter alia, Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės, su paskutiniais pakeitimais, padarytais Komisijos įgyvendinimo reglamentu (ES) Nr. 489/2014 (7), nustatytas antidempingo muitas (toliau – galiojančios priemonės).

         B.   PROCEDŪRA

   1.   Inicijavimas

               (4)

               Komisija gavo prašymą atlikti dalinę tarpinę peržiūrą pagal pagrindinio reglamento 11 straipsnio 3 dalį. Prašymą pateikė Korėjos Respublikos gamintojas „Goodwire MFG. Co. Ltd“ (toliau – „Goodwire“); prašoma tik išnagrinėti galimybę „Goodwire“ taikyti atleidimą nuo galiojančių priemonių pagal pagrindinio reglamento 13 straipsnio 4 dalį.

               (5)

               Išnagrinėjusi „Goodwire MFG“ pateiktus įrodymus, pasikonsultavusi su valstybėmis narėmis ir po to, kai Sąjungos pramonei buvo suteikta galimybė pateikti pastabas, 2013 m. rugpjūčio 27 d. Komisija Europos Sąjungos oficialiajame leidinyje paskelbtu pranešimu (8) inicijavo tyrimą.

         2.   Peržiūrimasis produktas

               (6)

               Peržiūrimasis produktas – plieniniai lynai ir kabeliai, įskaitant uždaros konstrukcijos lynus, išskyrus lynus ir kabelius iš nerūdijančio plieno, kurių didžiausias skerspjūvio matmuo didesnis kaip 3 mm, Kinijos Liaudies Respublikos kilmės arba siunčiami iš Korėjos Respublikos ir deklaruojami arba nedeklaruojami kaip Korėjos Respublikos kilmės (toliau – peržiūrimasis produktas), kurių KN kodai šiuo metu yra ex 7312 10 81, ex 7312 10 83, ex 7312 10 85, ex 7312 10 89 ir ex 7312 10 98 (TARIC kodai 7312108113, 7312108313, 7312108513, 7312108913 ir 7312109813).

         3.   Ataskaitinis laikotarpis

               (7)

               Ataskaitinis laikotarpis – nuo 2012 m. liepos 1 d. iki 2013 m. birželio 30 d. Siekiant ištirti prekybos modelio pasikeitimą duomenys buvo renkami nuo 2008 m. iki ataskaitinio laikotarpio pabaigos.

         4.   Tyrimas

               (8)

               Komisija oficialiai pranešė bendrovės „Goodwire MFG“ ir Korėjos Respublikos atstovams apie peržiūros inicijavimą. Suinteresuotosios šalys buvo paragintos pareikšti savo nuomonę ir informuotos apie galimybę pateikti prašymą būti išklausytoms. Tokio prašymo negauta.

               (9)

               Komisija bendrovei „Goodwire“ nusiuntė klausimyną ir laiku gavo jos atsakymą. Komisija rinko ir tikrino visą informaciją, kuri, jos manymu, buvo reikalinga peržiūrai atlikti. „Goodwire“ patalpose surengtas tikrinamasis vizitas.

         C.   NUSTATYTI FAKTAI

               (10)

               Atlikus tyrimą nustatyta, kad „Goodwire“ yra tikrasis peržiūrimojo produkto gamintojas ir jis nebuvo susijęs nė su vienu Kinijos eksportuotoju ar gamintoju, kuriems taikomos galiojančios antidempingo priemonės. Atlikus tyrimą taip pat patvirtinta, kad priemonių vengimo tyrimo, kurį atlikus nustatytos išplėstosios priemonės, tiriamuoju laikotarpiu (2008 m. liepos 1 d.–2009 m. birželio 30 d.) „Goodwire“ neeksportavo peržiūrimojo produkto į Sąjungą.

               (11)

               „Goodwire“ perdirbimo veikla gali būti laikoma surinkimo ir (arba) baigimo operacijomis pagal pagrindinio reglamento 13 straipsnio 2 dalį. „Goodwire“ įsigyja vidaus rinkoje pagamintus plieno vielos strypus, bet taip pat importuoja plieno vielos strypus iš Kinijos Liaudies Respublikos; po to bendrovės patalpose Korėjos Respublikoje iš šių strypų gaminama viela, ji vejama į pluoštus, o šie vejami į lynus. Gatavas produktas parduodamas vidaus rinkoje ir eksportuojamas į Jungtines Amerikos Valstijas ir Sąjungą.

               (12)

               Atlikus tyrimą nustatyta, kad Kinijos žaliavų dalis buvo gerokai mažesnė nei 60 % riba. Todėl nebuvo būtina nustatyti, ar pridėtine vertė siekė bent 25 % ribą, kaip nustatyta pagrindinio reglamento 13 straipsnio 2 dalyje. Todėl nustatyta, kad „Goodwire“ gamybos veikla nelaikoma priemonių vengimu pagal pagrindinio reglamento 13 straipsnio 2 dalį.

               (13)

               Atlikus tyrimą patvirtinta, kad „Goodwire“ neįsigijo gatavo peržiūrimojo produkto iš Kinijos Liaudies Respublikos, siekdama jį perparduoti arba perkrauti į Sąjungą; be to, bendrovė gali pagrįsti visą eksportą per ataskaitinį laikotarpį.

               (14)

               Atsižvelgdama į 10–13 konstatuojamosiose dalyse pateiktas išvadas Komisija daro išvadą, kad „Goodwire“ nevengia galiojančių antidempingo priemonių, taikomų importuojamiems, inter alia, Kinijos Liaudies Respublikos kilmės plieniniams lynams ir kabeliams, kurių taikymas išplėstas, inter alia, importuojamiems iš Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės.

               (15)

               Minėti nustatyti faktai atskleisti „Goodwire“ ir Sąjungos pramonei, kurioms suteikta galimybė teikti pastabas. Kai tinkama, į gautas pastabas buvo atsižvelgta.

         D.   BENDROVIŲ, ATLEISTŲ NUO GALIOJANČIŲ PRIEMONIŲ, SĄRAŠO PAKEITIMAS

               (16)

               Atsižvelgiant į minėtus nustatytus faktus, bendrovė „Goodwire“ turėtų būti įtraukta į sąrašą bendrovių, kurios atleistos nuo Įgyvendinimo reglamentu (ES) Nr. 102/2012 nustatyto antidempingo muito.

               (17)

               Kaip nustatyta Įgyvendinimo reglamento (ES) Nr. 400/2010 1 straipsnio 2 dalyje, atleidimas nuo priemonių taikomas, jei valstybių narių muitinėms pateikiama galiojanti komercinė sąskaita faktūra, atitinkanti to reglamento priede nustatytus reikalavimus. Tokios sąskaitos faktūros nepateikus, turėtų būti toliau taikomas antidempingo muitas.

               (18)

               Be to, importuojamiems bendrovės „Goodwire“ pagamintiems plieniniams lynams ir kabeliams taikomas atleidimas nuo išplėstųjų priemonių pagal pagrindinio reglamento 13 straipsnio 4 dalį galioja su sąlyga, kad atleidimas pagrįstas galutinai patikrintais faktais. Atsiradus naujų, priešingų prima facie įrodymų Komisija gali inicijuoti tyrimą, siekdama nustatyti, ar galima pagrįsti atleidimo panaikinimą.

               (19)

               Remiantis šios peržiūros išvadomis atleidimas nuo išplėstųjų priemonių taikomas importuojamiems bendrovės „Goodwire“ pagamintiems plieniniams lynams ir kabeliams. Šis atleidimas išskirtinai taikomas vien tik importuojamiems plieniniams lynams ir kabeliams, siunčiamiems iš Korėjos Respublikos ir pagamintiems minėto konkretaus juridinio asmens. Importuojamiems plieniniams lynams ir kabeliams, pagamintiems bet kurių kitų bendrovių, kurių pavadinimai konkrečiai nepaminėti Įgyvendinimo reglamento (ES) Nr. 102/2012 1 straipsnio 4 dalyje, įskaitant subjektus, susijusius su tomis konkrečiai paminėtomis bendrovėmis, šis atleidimas netaikomas ir joms galioja tuo reglamentu nustatytas muitas kitiems eksportuotojams.

               (20)

               Dalinė tarpinė peržiūra turėtų būti baigta, o Įgyvendinimo reglamentas (ES) Nr. 102/2012 su paskutiniais pakeitimais turėtų būti iš dalies pakeistas į 1 straipsnio 4 dalyje pateiktą lentelę įtraukiant „Goodwire“.

               (21)

               Šiame reglamente nurodytos priemonės atitinka pagrindinio reglamento 15 straipsnio 1 dalimi įsteigto Komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 102/2012 su paskutiniais pakeitimais, padarytais Įgyvendinimo reglamentu (ES) Nr. 489/2014, 1 straipsnio 4 dalyje pateikta lentelė pakeičiama šia lentele:

                  „Šalis

                  Bendrovė

                  Papildomas TARIC kodas

                  Korėjos Respublika

                  Bosung Wire Rope Co., Ltd, 568,Yongdeok-ri, Hallim-myeon, Gimae-si, Gyeongsangnam-do, 621-872

                  A969

                  Chung Woo Rope Co., Ltd, 1682-4, Songjung-Dong, Gangseo-Gu, Busan

                  A969

                  CS Co., Ltd, 287-6 Soju-Dong Yangsan-City, Kyoungnam

                  A969

                  Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan

                  A969

                  Dae Heung Industrial Co., Ltd., 185 Pyunglim – Ri, Daesan-Myun, Haman – Gun, Gyungnam

                  A969

                  DSR Wire Corp., 291, Seonpyong-Ri, Seo-Myon, Suncheon-City, Jeonnam

                  A969

                  Goodwire MFG. Co. Ltd, 984-23, Maegok-Dong, Yangsan-City, Kyungnam

                  B955

                  Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul

                  A969

                  Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan

                  A969

                  Line Metal Co. Ltd, 1259 Boncho-ri, Daeji-Myeon, Changnyeong-gun, Gyeongnam

                  B926

                  Seil Wire and Cable, 47-4, Soju-Dong, Yangsan-Si, Kyungsangnamdo

                  A994

                  Shin Han Rope Co., Ltd, 715-8, Gojan-Dong, Namdong-gu, Incheon

                  A969

                  Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan

                  A969

                  Young Heung Iron & Steel Co., Ltd, 71-1 Sin-Chon Dong, Changwon City, Gyungnam

                  A969“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 13 d.

            Komisijos vardu

            Pirmininkas

         José Manuel BARROSO

      (1)  OL L 343, 22.12009, p. 51.

      (2)  1999 m. rugpjūčio 12 d. Tarybos reglamentas (EB) Nr. 1796/1999 dėl galutinio antidempingo muito nustatymo ir nustatyto laikino antidempingo muito galutinio surinkimo už plieninių lynų ir kabelių, kurių kilmės šalys yra Kinijos Liaudies Respublika, Vengrija, Indija, Meksika, Lenkija, Pietų Afrika ir Ukraina, importą ir antidempingo tyrimo dėl Korėjos Respublikos kilmės produktų importo nutraukimo (OL L 217, 1999 8 17, p. 1).

      (3)  2001 m. rugpjūčio 2 d. Tarybos reglamentas (EB) Nr. 1601/2001, nustatantis galutinius antidempingo muitus Čekijos, Rusijos, Tailando ir Turkijos kilmės tam tikrų geležinių ir plieninių lynų bei kabelių importui ir galutinai surenkantis nustatytus laikinuosius antidempingo muitus (OL L 211, 2001 8 4, p. 1).

      (4)  2005 m. lapkričio 8 d. Tarybos reglamentas (EB) Nr. 1858/2005, Kinijos Liaudies Respublikos, Indijos, Pietų Afrikos ir Ukrainos plieninių lynų ir kabelių importui vadovaujantis atliktos priemonių galiojimo termino peržiūros išvadomis pagal Tarybos reglamento (EB) Nr. 384/96 11 straipsnio 2 dalį (OL L 299, 2005 11 16, p. 1).

      (5)  2010 m. balandžio 26 d. Tarybos įgyvendinimo reglamentas (ES) Nr. 400/2010, kuriuo galutinio antidempingo muito, Tarybos reglamentu (EB) Nr. 1858/2005 nustatyto importuojamiems, inter alia, Kinijos Liaudies Respublikos kilmės plieniniams lynams ir kabeliams, taikymas išplečiamas importuojamiems plieniniams lynams ir kabeliams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, ir baigiamas tyrimas dėl importuojamų produktų, siunčiamų iš Malaizijos (OL L 117, 2010 5 11, p. 1).

      (6)  2012 m. sausio 27 d. Tarybos įgyvendinimo reglamentas (ES) Nr. 102/2012, kuriuo pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos ir Ukrainos kilmės plieniniams lynams ir kabeliams nustatomas galutinis antidempingo muitas, kuris taip pat taikomas importuojamiems iš Maroko, Moldavijos ir Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip šių šalių kilmės, ir baigiama pagal Reglamento (EB) Nr. 1225/2009 11 straipsnio 2 dalį atliekama importuojamiems Pietų Afrikos kilmės plieniniams lynams ir kabeliams taikomų priemonių galiojimo termino peržiūra (OL L 36, 2012 2 9, p. 1).

      (7)  OL L 138, 2014 5 13, p. 80.

      (8)  OL C 246, 2013 8 27, p. 5.


title: 2016 m. birželio 24 d. Komisijos įgyvendinimo reglamentas (ES) 2016/1025, kuriuo iš dalies keičiamos Tarybos reglamento (EB) Nr. 1342/2008 I priedo nuostatos dėl sijinių tralų grupių tam tikruose geografiniuose rajonuose

text:
25.6.2016

               LT

               Europos Sąjungos oficialusis leidinys

               L 168/7

         KOMISIJOS ĮGYVENDINIMO REGLAMENTAS (ES) 2016/1025
   2016 m. birželio 24 d.
   kuriuo iš dalies keičiamos Tarybos reglamento (EB) Nr. 1342/2008 I priedo nuostatos dėl sijinių tralų grupių tam tikruose geografiniuose rajonuose
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 18 d. Tarybos reglamentą (EB) Nr. 1342/2008, nustatantį menkių išteklių ir šių išteklių žvejybos būdų daugiametį planą ir panaikinantį Reglamentą (EB) Nr. 423/2004 (1), ypač į jo 31 straipsnį,
   kadangi:

               (1)

               Reglamente (EB) Nr. 1342/2008 numatyta, kad žvejybos pastangos skiriamos pagal žvejybos pastangų grupes, kurios nustatomos pagal žvejybos įrankių grupes ir geografinius rajonus, nustatytus to reglamento I priede;

               (2)

               vienas iš pagrindinių bendros žuvininkystės politikos tikslų yra panaikinti netausią žuvų išmetimo atgal į jūrą praktiką. Nuo 2016 m. ir ne vėliau kaip 2019 m. tam tikrai priedugnio žuvų žvejybai, kuriai šiuo metu taikoma Reglamente (EB) Nr. 1342/2008 nustatyta žvejybos pastangų sistema, palaipsniui įsigalios įpareigojimas iškrauti visą laimikį;

               (3)

               siekiant įgyvendinti įpareigojimą iškrauti visą laimikį, reikėtų, kad dabartinė žvejybos pastangų sistema būtų lankstesnė ir žvejai galėtų naudoti selektyvesnius didesnių akių žvejybos įrankius. Šiomis aplinkybėmis nuspręsta, kad būtina patikrinti, ar dabartinis skirstymas į pastangų grupes tebėra ekonomiškai efektyvus lyginant administracinę naštą ir išsaugojimo poreikius;

               (4)

               todėl Žuvininkystės mokslo, technikos ir ekonomikos komiteto (angl. santr. STECF) buvo paprašyta pateikti rekomendaciją dėl galimybės sujungti dabartines BT1 ir BT2 sijinių tralų grupes, pagal kurias nustatomos žvejybos pastangų grupės. STECF padarė išvadą (2), kad sujungus BT1 ir BT2 žvejybos įrankių grupes gali padidėti atlantinių menkių mirtingumas dėl žvejybos. Jis taip pat mano, kad nauja sujungta grupė sužvejojamų biologinių išteklių požiūriu būtų mažiau vienalytė nei atskiros BT1 ir BT2 grupės. Taipogi, jo manymu, vargu, ar toks sujungimas būtų ekonomiškai efektyvesnis, nes tektų imtis papildomų priemonių, kad nepadidėtų atlantinių menkių mirtingumas dėl žvejybos. Visgi, STECF nuomone, sujungus minėtas grupes žvejai galėtų žvejoti selektyviau. Žvejybos įrankių grupių sujungimas galėtų sumažinti nepageidaujamą jūrinių plekšnių ir kitų plekšniažuvių priegaudą;

               (5)

               STECF taip pat praneša, kad BT1 ir BT2 įrankiais bendrai sužvejojama tik 5 % visų Šiaurės jūroje sužvejojamų atlantinių menkių ir kad šių grupių sujungimo potencialus poveikis atlantinių menkių mirtingumui bus nedidelis;

               (6)

               neseniai Komisijos įgyvendinimo reglamentu (ES) 2015/2324 (3) sujungus dugninių tralų ir velkamųjų tinklų TR grupes neigiamų pasekmių pajuto tos valstybės narės, kurios dažnai perkeldavo žvejybos pastangas iš BT grupių į TR2 grupę. Sujungus BT grupes šis neigiamas poveikis išnyks;

               (7)

               po sujungimo smarkiai sumažės valdymo išlaidos, nes nacionalinės institucijos ir žvejai patirs mažiau administracinių išlaidų. Šios išlaidos sumažės, nes daug žvejų naudoja kelis žvejybos įrankius, taigi priklauso kelioms pastangų grupėms, ir jiems skiriant žvejybos pastangas tenka atlikti sudėtingus skaičiavimus;

               (8)

               ICES rekomendacijoje (4) teigiama, kad Šiaurės jūros atlantinių menkių išteklių išsaugojimo būklė ICES IV parajonyje, ICES VIId kvadrate ir ICES IIIa kvadrato vakarinėje dalyje (Skagerako sąsiauryje) smarkiai pagerėjo;

               (9)

               todėl nėra tikslinga šiuose rajonuose palikti atskiras BT1 ir BT2 žvejybos įrankių grupes: Skagerako sąsiauryje, Skagerako ir Kategato sąsiauriams nepriklausančioje ICES IIIa zonos dalyje, ICES IV zonoje, ICES IIa zonos Sąjungos vandenyse ir ICES VIId zonoje. Dėl prastos atlantinių menkių išteklių būklės Kategato sąsiauryje, ICES VIIa zonoje, ICES VIa zonoje ir ICES Vb zonos Sąjungos vandenyse, šiuose rajonuose žvejybos įrankių grupės neturėtų būti sujungtos;

               (10)

               Komisija atidžiai stebės BT1 ir BT2 žvejybos įrankių grupių sujungimo poveikį atlantinių menkių mirtingumui dėl žvejybos. Skirstymą į grupes ji atitinkamai koreguos, jei dėl minėtų žuvų išmetimo atgal į jūrą padidės jų mirtingumas dėl žvejybos;

               (11)

               kad Komisija ir valstybės narės galėtų stebėti padėties raidą be papildomų administracinių išlaidų, reikėtų nekeisti dabartinės ataskaitų teikimo sistemos;

               (12)

               todėl Reglamentas (EB) Nr. 1342/2008 turėtų būti iš dalies pakeistas;

               (13)

               šiame reglamente nustatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1342/2008 I priedas papildomas šiuo punktu:

                  „4.

                  Nukrypstant nuo 1 punkto, žvejybos pastangų valdymo 2 punkto b papunktyje nurodytame rajone tikslu BT1 ir BT2 žvejybos įrankių grupės laikomos viena grupe, kuriai priskiriamų įrankių tinklo akies dydis yra ne mažesnis kaip 80 mm. Pagal Reglamento (EB) Nr. 1224/2009 33 ir 34 straipsnius valstybės narės ir toliau teikia atskiras žvejybos pastangų, panaudotų žvejojant BT1 ir BT2 grupių žvejybos įrankiais, ataskaitas.“

   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 24 d.

            Komisijos vardu

            Pirmininkas

         Jean-Claude JUNCKER

      (1)  OL L 348, 2008 12 24, p. 20.

      (2)  BT1 ir BT2 įrankių kategorijų sujungimas Šiaurės jūroje (STECF-16-02).

      (3)  OL L 328, 2015 12 12, p. 101.

      (4)  2015 m. birželio 30 d. ICES rekomendacija dėl žvejybos galimybių, sužvejojamų kiekių ir žvejybos pastangų Didžiosios Šiaurės jūros ekoregionuose: 6.3.4 atlantinės menkės (Gadus morhua) IV parajonyje, VIId kvadrate ir IIIa kvadrato vakarinėje dalyje (Šiaurės jūroje, rytinėje Lamanšo sąsiaurio dalyje, Skagerako sąsiauryje).


title: 2013 m. gegužės 7 d. Komisijos įgyvendinimo reglamentas (ES) Nr. 444/2013 dėl tam tikrų prekių klasifikavimo Kombinuotojoje nomenklatūroje

text:
15.5.2013

               LT

               Europos Sąjungos oficialusis leidinys

               L 130/19

         KOMISIJOS ĮGYVENDINIMO REGLAMENTAS (ES) Nr. 444/2013
   2013 m. gegužės 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 7 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Produktas yra geltonos – gelsvai rudos spalvos milteliai, kurių sudėtyje (masės %) yra:

                              baltymų

                              62,5

                              krakmolo/gliukozės

                              7

                              drėgmės

                              9

                              neapdorotos ląstelienos

                              3,9

                              neapdorotų riebalų

                              1,1

                              neapdorotų pelenų

                              6

                        Produktas gaunamas iš sojos pupelių, iš kurių pašalinti riebalai, išsekstrahavus aliejų, kurios vėliau ekstrahuojamos vandeniu ir etanoliu, kad būtų pašalinti tirpūs angliavandeniai ir mineralai.
                  Produktas netinkamas vartoti žmonėms ir naudojamas gyvūnų pašarams.

                  2309 90 31

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 23 skirsnio 1 pastaba ir KN kodus 2309, 2309 90 ir 2309 90 31 atitinkančiais prekių aprašymais.
                  Šis produktas – tai baltymų koncentratas, kuris nėra tiesioginės sojos pupelių ekstrahavimo liekanos. Todėl jis nepriskirtinas 2304 pozicijai.
                  Produktas gaunamas sojos pupeles, iš kurių pašalinti riebalai, apdorojant taip, kad jos praranda pagrindines pirminės medžiagos savybes (žr. 23 skirsnio 1 pastabą ir Suderintos sistemos paaiškinimų 2309 pozicijos paaiškinimus).
                  Produktas netinkamas vartoti žmonėms ir skirtas tik gyvūnų pašarams. Todėl jis klasifikuotinas kaip kiti produktai, naudojami gyvūnų pašarams, priskiriant KN kodą 2309 90 31.


title: 2012 m. gegužės 29 d. Komisijos įgyvendinimo reglamentas (ES) Nr. 450/2012, kuriuo iš dalies keičiamos Įgyvendinimo reglamento (ES) Nr. 543/2011 nuostatos, susijusios su ribiniu kiekiu, kurį pasiekus pomidorams, abrikosams, citrinoms, slyvoms, persikams, įskaitant nektarinus, kriaušėms ir valgomosioms vynuogėms taikomi papildomi muitai

text:
30.5.2012

               LT

               Europos Sąjungos oficialusis leidinys

               L 140/53

         KOMISIJOS ĮGYVENDINIMO REGLAMENTAS (ES) Nr. 450/2012
   2012 m. gegužės 29 d.
   kuriuo iš dalies keičiamos Įgyvendinimo reglamento (ES) Nr. 543/2011 nuostatos, susijusios su ribiniu kiekiu, kurį pasiekus pomidorams, abrikosams, citrinoms, slyvoms, persikams, įskaitant nektarinus, kriaušėms ir valgomosioms vynuogėms taikomi papildomi muitai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnio b punktą ir 4 straipsnį,
   kadangi:

               (1)

               2011 m. birželio 7 d. Komisijos įgyvendinimo reglamente (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), numatyta prižiūrėti jo XVIII priede išvardytų produktų importą. Tokia priežiūra turi būti vykdoma pagal taisykles, nustatytas 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), 308d straipsnyje;

               (2)

               taikant daugiašalių derybų dėl prekybos Urugvajaus raunde sudarytos Sutarties dėl žemės ūkio (4) 5 straipsnio 4 dalį ir atsižvelgiant į naujausius turimus 2009, 2010 ir 2011 m. duomenis, nuo 2012 m. birželio 1 d. reikėtų pakoreguoti ribinį kiekį, kurį pasiekus taikomi papildomi muitai pomidorams, abrikosams, citrinoms, slyvoms, persikams, įskaitant nektarinus, kriaušėms ir valgomosioms vynuogėms;

               (3)

               todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas;

               (4)

               siekiant užtikrinti, kad po to, kai bus pateikti atnaujinti duomenys, ši priemonė būtų pradėta taikyti kuo greičiau, šis reglamentas turėtų įsigalioti jo paskelbimo dieną;

               (5)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (EB) Nr. 543/2011 XVIII priedas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 29 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      (3)  OL L 253, 1993 10 11, p. 1.

      (4)  OL L 336, 1994 12 23, p. 22.

      PRIEDAS

            „XVIII PRIEDAS

               IV ANTRAŠTINĖS DALIES I SKYRIAUS 2 SKIRSNYJE NURODYTI PAPILDOMI IMPORTO MUITAI

            Nepažeidžiant Kombinuotosios nomenklatūros aiškinimo taisyklių, produktų aprašymas laikomas tik orientaciniu. Papildomų muitų taikymo sritis šiame priede nustatoma atsižvelgiant į KN kodų, galiojančių šio reglamento priėmimo metu, apimtį.

                        Serijos Nr.

                        KN kodas

                        Aprašymas

                        Taikymo laikotarpis

                        Ribiniai kiekiai
                        (tonomis)

                        78.0015

                        0702 00 00

                        Pomidorai

                        nuo spalio 1 d iki gegužės 31 d.

                        486 747

                        78.0020

                        nuo birželio 1 d. iki rugsėjo 30 d.

                        34 241

                        78.0065

                        0707 00 05

                        Agurkai

                        nuo gegužės 1 d. iki spalio 31 d.

                        13 402

                        78.0075

                        nuo lapkričio 1 d. iki balandžio 30 d.

                        18 306

                        78.0085

                        0709 91 00

                        Artišokai

                        nuo lapkričio 1 d. iki birželio 30 d.

                        11 620

                        78.0100

                        0709 93 10

                        Cukinijos

                        nuo sausio 1 d. iki gruodžio 31 d.

                        54 760

                        78.0110

                        0805 10 20

                        Apelsinai

                        nuo gruodžio 1 d. iki gegužės 31 d.

                        292 760

                        78.0120

                        0805 20 10

                        Klementinos

                        nuo lapkričio 1 d. iki vasario pabaigos

                        85 392

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarinai (įskaitant tikruosius mandarinus ir likerinius mandarinus); vilkingai ir panašūs citrusinių hibridai

                        nuo lapkričio 1 d. iki vasario pabaigos

                        99 128

                        78.0155

                        0805 50 10

                        Citrinos

                        nuo birželio 1 d. iki gruodžio 31 d.

                        311 193

                        78.0160

                        nuo sausio 1 d. iki gegužės 31 d.

                        101 513

                        78.0170

                        0806 10 10

                        Valgomosios vynuogės

                        nuo liepos 21 d. iki lapkričio 20 d.

                        76 299

                        78.0175

                        0808 10 80

                        Obuoliai

                        nuo sausio 1 d. iki rugpjūčio 31 d.

                        701 247

                        78.0180

                        nuo rugsėjo 1 d. iki gruodžio 31 d.

                        64 981

                        78.0220

                        0808 30 90

                        Kriaušės

                        nuo sausio 1 d. iki balandžio 30 d.

                        225 388

                        78.0235

                        nuo liepos 1 d. iki gruodžio 31 d.

                        33 797

                        78.0250

                        0809 10 00

                        Abrikosai

                        nuo birželio 1 d. iki liepos 31 d.

                        4 908

                        78.0265

                        0809 29 00

                        Vyšnios, išskyrus rūgščiąsias vyšnias

                        nuo gegužės 21 d. iki rugpjūčio 10 d.

                        59 061

                        78.0270

                        0809 30

                        Persikai, įskaitant nektarinus

                        nuo birželio 11 d. iki rugsėjo 30 d.

                        14 577

                        78.0280

                        0809 40 05

                        Slyvos

                        nuo birželio 11 d. iki rugsėjo 30 d.

                        7 924“


title: 2016 m. lapkričio 15 d. Komisijos įgyvendinimo reglamentas (ES) 2016/1998, kuriuo atšaukiamas penkių eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

text:
16.11.2016

               LT

               Europos Sąjungos oficialusis leidinys

               L 308/8

         KOMISIJOS ĮGYVENDINIMO REGLAMENTAS (ES) 2016/1998
   2016 m. lapkričio 15 d.
   kuriuo atšaukiamas penkių eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 8 straipsnį,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) (toliau – pagrindinis antisubsidijų reglamentas), ypač į jo 13 straipsnį,
   informuodama valstybes nares,
   kadangi:
   A.   ĮSIPAREIGOJIMAS IR KITOS GALIOJANČIOS PRIEMONĖS

               (1)

               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms).

               (2)

               Eksportuojančių gamintojų grupė įgaliojo Kinijos įrenginių ir elektronikos gaminių importo ir eksporto prekybos rūmus (toliau – CCCME) Komisijai jų vardu pateikti įsipareigojimą dėl kainos ir tai buvo padaryta. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį koordinuoja CCCME, nes administravimo požiūriu tai yra paprasčiau.

               (3)

               Komisija šį įsipareigojimą dėl kainos, susijusį su laikinuoju antidempingo muitu, priėmė Sprendimu 2013/423/ES (4). Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.

               (4)

               Įgyvendinimo reglamentu (ES) Nr. 1238/2013 (6) Taryba į Sąjungą importuojamiems KLR kilmės arba iš KLR siunčiamiems moduliams ir elementams (toliau – nagrinėjamieji produktai) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba taip pat nustatė galutinį kompensacinį muitą į Sąjungą importuojamiems nagrinėjamiesiems produktams.

               (5)

               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą dėl kainos, Komisija Įgyvendinimo sprendimu 2013/707/ES (8) patvirtino iš dalies pakeisto įsipareigojimo dėl kainos (toliau – įsipareigojimas) priėmimą galutinių priemonių taikymo laikotarpiui. Šio sprendimo priede pateikiamas eksportuojančių gamintojų, kurių įsipareigojimas buvo priimtas, sąrašas, į kurį, be kitų, įtrauktos šios bendrovės:

                           a)

                           „Wuxi Suntech Power Co. Ltd“, „Suntech Power Co. Ltd“, „Wuxi Sunshine Power Co. Ltd“, „Luoyang Suntech Power Co. Ltd“, „Zhenjiang Rietech New Energy Science Technology Co. Ltd“ ir „Zhenjiang Ren De New Energy Science Technology Co. Ltd“ ir jų susijusios bendrovės Sąjungoje (bendras papildomas TARIC kodas B796) (toliau – „Wuxi Suntech“);

                           b)

                           „Jinko Solar Co. Ltd“, „Jinko Solar Import and Export Co. Ltd“, „ZHEJIANG JINKO SOLAR CO. LTD“ ir „ZHEJIANG JINKO SOLAR TRADING CO. LTD“ ir jų susijusios bendrovės Sąjungoje (bendras papildomas TARIC kodas B845) (toliau – „Jinko Solar“);

                           c)

                           „Risen Energy Co., Ltd“ ir susijusi bendrovė Sąjungoje (bendras papildomas TARIC kodas B868) (toliau – „Risen Energy“);

                           d)

                           „JingAo Solar Co. Ltd“, „Shanghai JA Solar Technology Co. Ltd“, „JA Solar Technology Yangzhou Co. Ltd“, „Hefei JA Solar Technology Co. Ltd“ ir „Shanghai JA Solar PV Technology Co. Ltd“ ir jų susijusi bendrovė Sąjungoje (bendras papildomas TARIC kodas B794) (toliau – „JA Solar“) ir

                           e)

                           „Sumec Hardware & Tools Co. Ltd“ ir „Phono Solar Technology Co. Ltd“ ir jų susijusios bendrovės Sąjungoje (bendras papildomas TARIC kodas B866) (toliau – „Sumec“).

               (6)

               Įgyvendinimo sprendimu 2014/657/ES (9) Komisija priėmė eksportuojančių gamintojų ir CCCME pasiūlymą dėl paaiškinimų, susijusių su įsipareigojimo vykdymu nagrinėjamųjų produktų, dėl kurių prisiimtas įsipareigojimas, atžvilgiu, t. y. eksportuojančių gamintojų gaminamų KLR kilmės arba iš jos siunčiamų modulių ir elementų, kurių KN kodai šiuo metu yra ex 8541 40 90 (TARIC kodai 8541409021, 8541409029, 8541409031 ir 8541409039) (toliau – produktas, dėl kurio prisiimtas įsipareigojimas). 4 konstatuojamojoje dalyje nurodyti antidempingo ir kompensaciniai muitai kartu su įsipareigojimu bendrai vadinami priemonėmis.

               (7)

               Įgyvendinimo reglamentu (ES) 2015/866 (10) Komisija atšaukė trijų eksportuojančių gamintojų įsipareigojimo priėmimą.

               (8)

               Įgyvendinimo reglamentu (ES) 2015/1403 (11) Komisija atšaukė dar vieno eksportuojančio gamintojo įsipareigojimo priėmimą.

               (9)

               Įgyvendinimo reglamentu (ES) 2015/2018 (12) Komisija atšaukė dviejų eksportuojančių gamintojų įsipareigojimo priėmimą.

               (10)

               2015 m. gruodžio 5 d.Europos Sąjungos oficialiajame leidinyje paskelbtu pranešimu apie inicijavimą (13) Komisija inicijavo antidempingo priemonių galiojimo termino peržiūros tyrimą.

               (11)

               2015 m. gruodžio 5 d.Europos Sąjungos oficialiajame leidinyje paskelbtu pranešimu apie inicijavimą (14) Komisija inicijavo kompensacinių priemonių galiojimo termino peržiūros tyrimą.

               (12)

               2015 m. gruodžio 5 d.Europos Sąjungos oficialiajame leidinyje paskelbtu pranešimu apie inicijavimą (15) Komisija taip pat inicijavo antidempingo ir kompensacinių priemonių dalinę tarpinę peržiūrą.

               (13)

               Įgyvendinimo reglamentu (ES) 2016/115 (16) Komisija atšaukė dar vieno eksportuojančio gamintojo įsipareigojimo priėmimą.

               (14)

               Įgyvendinimo reglamentu (ES) 2016/185 (17) Komisija išplėtė galutinio antidempingo muito, Įgyvendinimo reglamentu (ES) Nr. 1238/2013 nustatyto Kinijos Liaudies Respublikos kilmės arba iš jos siunčiamiems nagrinėjamiesiems produktams, taikymą importuojamam nagrinėjamajam produktui, siunčiamam iš Malaizijos ir Taivano ir deklaruojamam arba nedeklaruojamam kaip Malaizijos ir Taivano kilmės.

               (15)

               Įgyvendinimo reglamentu (ES) 2016/184 (18) Komisija išplėtė galutinio kompensacinio muito, Įgyvendinimo reglamentu (ES) Nr. 1239/2013 nustatyto Kinijos Liaudies Respublikos kilmės arba iš jos siunčiamiems nagrinėjamiesiems produktams, taikymą importuojamam nagrinėjamajam produktui, siunčiamam iš Malaizijos ir Taivano ir deklaruojamam arba nedeklaruojamam kaip Malaizijos ir Taivano kilmės.

               (16)

               Įgyvendinimo reglamentu (ES) 2016/1045 (19) Komisija atšaukė dar vieno eksportuojančio gamintojo įsipareigojimo priėmimą.

               (17)

               Įgyvendinimo reglamentu (ES) 2016/1382 (20) Komisija atšaukė dar penkių eksportuojančių gamintojų įsipareigojimo priėmimą.

               (18)

               Įgyvendinimo reglamentu (ES) 2016/1402 (21) Komisija atšaukė dar trijų eksportuojančių gamintojų įsipareigojimo priėmimą.

         B.   ĮSIPAREIGOJIMO SĄLYGOS IR SAVANORIŠKAS ĮSIPAREIGOJIMŲ ATŠAUKIMAS

               (19)

               Įsipareigojime numatyta, kad bet kuris eksportuojantis gamintojas jį gali savanoriškai atšaukti bet kuriuo taikymo momentu.

               (20)

               2016 m. rugpjūčio mėn. „Wuxi Suntech“ pranešė Komisijai pageidaujanti atšaukti savo įsipareigojimą.

               (21)

               2016 m. rugsėjo mėn. „Jinko Solar“, „Risen Energy“, „JA Solar“ ir „Sumec“ pranešė Komisijai pageidaujančios atšaukti savo įsipareigojimą.

         C.   ĮSIPAREIGOJIMO PRIĖMIMO ATŠAUKIMAS IR GALUTINIŲ MUITŲ NUSTATYMAS

               (22)

               Taigi, vadovaudamasi pagrindinio antidempingo reglamento 8 straipsnio 9 dalimi, pagrindinio antisubsidijų reglamento 13 straipsnio 9 dalimi, taip pat įsipareigojimo sąlygomis, Komisija padarė išvadą, kad „Wuxi Suntech“, „Jinko Solar“, „Risen Energy“, „JA Solar“ ir „Sumec“ įsipareigojimo priėmimas turi būti atšauktas.

               (23)

               Atitinkamai, vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi, Įgyvendinimo reglamento (ES) Nr. 1238/2013 1 straipsniu nustatytas galutinis antidempingo muitas ir Įgyvendinimo reglamento (ES) Nr. 1239/2013 1 straipsniu nustatytas galutinis kompensacinis muitas nuo šio reglamento įsigaliojimo dienos automatiškai taikomi importuojamam KLR kilmės arba iš jos siunčiamam nagrinėjamajam produktui, kurį gamina „Wuxi Suntech“ (papildomas TARIC kodas B796), „Jinko Solar“ (papildomas TARIC kodas B845), „Risen Energy“ (papildomas TARIC kodas B868), „JA Solar“ (papildomas TARIC kodas B794) ir „Sumec“ (papildomas TARIC kodas B866).

               (24)

               Informacijos tikslais šio reglamento priedo lentelėje nurodomi eksportuojantys gamintojai, kurių atžvilgiu nedaromas poveikis įsipareigojimo priėmimui Įgyvendinimo sprendimu 2013/707/ES,

         PRIĖMĖ ŠĮ REGLAMENTĄ:
   1 straipsnis
   Įsipareigojimo priėmimas, susijęs su:

               a)

               „Wuxi Suntech Power Co. Ltd“, „Wuxi Suntech Power Co. Ltd“, „Suntech Power Co. Ltd“, „Wuxi Sunshine Power Co. Ltd“, „Luoyang Suntech Power Co. Ltd“, „Zhenjiang Rietech New Energy Science Technology Co. Ltd“ ir „Zhenjiang Ren De New Energy Science Technology Co. Ltd“ ir jų susijusiomis bendrovėmis Sąjungoje (bendras papildomas TARIC kodas B796) (toliau – „Wuxi Suntech“);

               b)

               „Jinko Solar Co. Ltd“, „Jinko Solar Import and Export Co. Ltd“, „ZHEJIANG JINKO SOLAR CO. LTD“ ir „ZHEJIANG JINKO SOLAR TRADING CO. LTD“ ir jų susijusiomis bendrovėmis KLR ir Sąjungoje (bendras papildomas TARIC kodas B845) (toliau – „Jinko Solar“);

               c)

               „Risen Energy Co., Ltd“ ir susijusia bendrove Sąjungoje (bendras papildomas TARIC kodas B868) (toliau – „Risen Energy“);

               d)

               „JingAo Solar Co. Ltd“, „Shanghai JA Solar Technology Co. Ltd“, „JA Solar Technology Yangzhou Co. Ltd“, „Hefei JA Solar Technology Co. Ltd“ ir „Shanghai JA Solar PV Technology Co. Ltd“ ir jų susijusiomis bendrovėmis Sąjungoje (bendras papildomas TARIC kodas B794) (toliau – „JA Solar“) ir

               e)

               „Sumec Hardware & Tools Co. Ltd“ ir „Phono Solar Technology Co. Ltd“ ir jų susijusiomis bendrovėmis Sąjungoje (bendras papildomas TARIC kodas B866) (toliau – „Sumec“),

         atšaukiamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 15 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL L 176, 2016 6 30, p. 55.

      (3)  OL L 152, 2013 6 5, p. 5.

      (4)  OL L 209, 2013 8 3, p. 26.

      (5)  OL L 209, 2013 8 3, p. 1.

      (6)  OL L 325, 2013 12 5, p. 1.

      (7)  OL L 325, 2013 12 5, p. 66.

      (8)  OL L 325, 2013 12 5, p. 214.

      (9)  OL L 270, 2014 9 11, p. 6.

      (10)  OL L 139, 2015 6 5, p. 30.

      (11)  OL L 218, 2015 8 19, p. 1.

      (12)  OL L 295, 2015 11 12, p. 23.

      (13)  OL C 405, 2015 12 5, p. 8.

      (14)  OL C 405, 2015 12 5, p. 20.

      (15)  OL C 405, 2015 12 5, p. 33.

      (16)  OL L 23, 2016 1 29, p. 47.

      (17)  OL L 37, 2016 2 12, p. 76.

      (18)  OL L 37, 2016 2 12, p. 56.

      (19)  OL L 170, 2016 6 29, p. 5.

      (20)  OL L 222, 2016 8 17, p. 10.

      (21)  OL L 228, 2016 8 23, p. 16.

      PRIEDAS

         Bendrovių sąrašas

                  Bendrovės pavadinimas

                  Papildomas TARIC kodas

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zhejiang Era Solar Technology Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Shuzhou) Limited
                  GCL System Integration Technology Co. Ltd

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  „Changzhou Shunfeng Photovoltaic Materials Co. Ltd“
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: 2011 m. lapkričio 30 d. Komisijos įgyvendinimo reglamentas (ES) Nr. 1239/2011, kuriuo skelbiamas 2011–2012 prekybos metų cukraus, kurio KN kodas 1701 , importo taikant sumažintą muitą nuolatinis konkursas

text:
1.12.2011

               LT

               Europos Sąjungos oficialusis leidinys

               L 318/4

         KOMISIJOS ĮGYVENDINIMO REGLAMENTAS (ES) Nr. 1239/2011
   2011 m. lapkričio 30 d.
   kuriuo skelbiamas 2011–2012 prekybos metų cukraus, kurio KN kodas 1701, importo taikant sumažintą muitą nuolatinis konkursas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 187 straipsnį kartu su 4 straipsniu,
   kadangi:

               (1)

               kelis mėnesius cukraus pasaulinės rinkos kainos buvo artimos Sąjungos vidaus rinkos kainai ar net aukštesnės už ją. Pasaulinių rinkos kainų prognozės, grindžiamos Niujorko ir Londono biržų cukraus ateities sandoriais, kurių terminai yra 2012 m. kovo, gegužės ir liepos mėn., rodo, kad pasaulinės rinkos kainos išliks didelės. Todėl tikėtina, kad 2011–2012 prekybos metais importas iš trečiųjų valstybių, su kuriomis sudaryti tam tikri lengvatiniai susitarimai, padidės nedaug;

               (2)

               prognozuojamas Sąjungos cukraus balansas 2011–2012 prekybos metais – neigiamas disponuojamo ir sunaudoto kiekio skirtumas. Dėl žemo atsargų lygio laikotarpio pabaigoje kyla grėsmė, kad gali sutrikti tiekimas Sąjungos cukraus rinkai;

               (3)

               dėl tos priežasties ir siekiant padidinti pasiūlą, būtina palengvinti importo sąlygas sumažinant importo muitą už tam tikrus cukraus kiekius, panašiai kaip tai numatyta 2011 m. birželio 29 d. Komisijos įgyvendinimo reglamente (ES) Nr. 634/2011, kuriuo skelbiamas nuolatinis konkursas cukraus, kurio KN kodas 1701, importui 2010–2011 prekybos metais taikant sumažintiną muito mokestį (2). Cukraus kiekis ir importo mokesčio sumažinimas turėtų būti nustatyti atsižvelgiant į Sąjungos ir pasaulio cukraus rinkų dabartinę padėtį ir numatomus pokyčius. Todėl cukraus kiekis ir sumažintas mokestis turėtų būti nustatyti taikant konkursų sistemą;

               (4)

               turėtų būti nustatyti mažiausi privalomi paraiškos atitikimo reikalavimams kriterijai;

               (5)

               teikiant kiekvieną paraišką turėtų būti mokamas užstatas. Tas užstatas turėtų būti panaudojamas kaip užstatas, reikalingas pateikiant importo licencijos paraišką, jei paraiška atrenkama, ir grąžinamas, jei paraiška atmetama;

               (6)

               valstybių narių kompetentingos institucijos apie priimtinas paraiškas dalyvauti konkurse turėtų pranešti Komisijai. Siekiant tokius pranešimus supaprastinti ir suvienodinti, turėtų būti parengti jų pavyzdžiai;

               (7)

               kiekviename daliniame kvietime dalyvauti konkurse turėtų būti numatyta galimybė Komisijai nustatyti mažiausią taikomą muito mokestį ir prireikus paskirstymo koeficientą, siekiant sumažinti patvirtintus kiekius, arba nuspręsti mažiausio taikomo muito mokesčio nenustatyti;

               (8)

               valstybės narės turėtų nedelsdamos informuoti pareiškėjus apie jų dalyvavimo daliniame konkurse rezultatus;

               (9)

               reikėtų aiškiai nustatyti, kad per pirmuosius tris prekybos metų mėnesius rafinuoti skirto žaliavinio cukraus importo licencijos turi būti išduodamos tik nuolatinėms rafinavimo įmonėms;

               (10)

               kompetentingos institucijos turėtų pranešti Komisijai apie kiekius, dėl kurių buvo išduotos importo licencijos. Šiuo tikslu Komisija turėtų parengti reikalingus pavyzdžius;

               (11)

               Bendro žemės ūkio rinkų organizavimo vadybos komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Skelbiamas 2011–2012 prekybos metų cukraus, kurio KN kodas 1701, importo taikant sumažintą muitą nuolatinis konkursas, kurio nuorodos numeris 09.4313.
   Minėtas muito mokestis pakeičia bendrojo muitų tarifo mokestį ir papildomus mokesčius, nurodytus Reglamento (EB) Nr. 1234/2007 141 straipsnyje ir Komisijos reglamento (EB) Nr. 951/2006 36 straipsnyje (3).
   Jei šiame reglamente nenumatyta kitaip, taikomas Komisijos reglamentas (EB) Nr. 376/2008 (4).
   2 straipsnis
   1.   Laikotarpis, per kurį pirmam daliniam konkursui gali būti teikiamos paraiškos, baigiasi 2011 m. gruodžio 7 d. 12 val. Briuselio laiku.
   2.   Paraiškų teikimo antram ir vėlesniems daliniams konkursams laikotarpiai prasideda pirmą darbo dieną po atitinkamo ankstesnio laikotarpio pabaigos. Jie baigiasi 2011 m. gruodžio 14 d., 2011 m. gruodžio 21 d., 2012 m. sausio 11 d., 2012 m. sausio 25 d., 2012 m. vasario 1 d., 2012 m. vasario 15 d., 2012 m. birželio 6 d., 2012 m. birželio 27 d. ir 2012 m. liepos 11 d. 12 val. Briuselio laiku.
   3.   Komisija gali sustabdyti paraiškų teikimą pagal vieną ar kelis dalinius konkursus.
   3 straipsnis
   1.   Paraiškas teikia Sąjungoje įsisteigę veiklos vykdytojai. Jie teikiami valstybės narės, kurioje veiklos vykdytojas yra registruotas PVM tikslais, kompetentingai institucijai.
   2.   Paraiška teikiama naudojant Reglamento (EB) Nr. 376/2008 I priede nustatytą importo licencijos paraiškos formą.
   3.   Paraiška gali būti teikiama elektroniniu būdu, naudojant veiklos vykdytojams atitinkamos valstybės narės suteiktas priemones. Valstybės narės kompetentingos institucijos gali reikalauti, kad elektroninės paraiškos būtų pasirašytos saugiu elektroniniu parašu, kaip apibrėžta Europos Parlamento ir Tarybos direktyvoje 1999/93/EB (5).
   4.   Priimamos tik šias sąlygas tenkinančios paraiškos:

               a)

               paraiškose nurodoma:

                           i)

                           4 langelyje – pareiškėjo pavardė, vardas (pavadinimas), adresas ir PVM mokėtojo kodas;

                           ii)

                           17 ir 18 langeliuose – cukraus, dėl kurio teikiama paraiška, kiekis, kuris yra ne mažiau kaip 20 tonų ir ne daugiau kaip 45 000 tonų, suapvalintas iki sveiko skaičiaus;

                           iii)

                           20 langelyje – siūlomas muito mokesčio dydis, išreikštas eurais už toną cukraus ir suapvalintas ne daugiau kaip šimtųjų tikslumu;

                           iv)

                           16 langelyje – cukraus aštuonženklis KN kodas;

               b)

               iki paraiškų teikimo termino pabaigos pateikiamas įrodymas, kad pareiškėjas sumokėjo 4 straipsnio 1 dalyje nurodytą užstatą;

               c)

               paraiška pateikiama valstybės narės, kurioje ji teikiama, valstybine kalba arba viena iš valstybinių kalbų;

               d)

               paraiškoje pateikiama nuoroda į šį reglamentą ir nurodomas galutinis paraiškų teikimo terminas;

               e)

               paraiškoje nenurodomos jokios papildomos pareiškėjo sąlygos, išskyrus tas, kurios išdėstytos šiame reglamente.

         5.   Paraiška, pateikta nesilaikant 1 ir 2 dalyse nustatytų reikalavimų, nepriimama.
   6.   Pareiškėjai vienam daliniam konkursui pagal aštuonženklį KN kodą pateikia ne daugiau kaip vieną paraišką.
   7.   Pateiktos paraiškos negalima atsiimti ar keisti.
   4 straipsnis
   1.   Pagal Komisijos reglamento (EEB) Nr. 2220/85 (6) III antraštinės dalies nuostatas kiekvienas pareiškėjas įmoka 150 EUR užstatą už kiekvieną pagal šį reglamentą ketinamo importuoti cukraus toną.
   2.   Jei paraiška atrenkama, tas užstatas tampa importo licencijos užstatu.
   3.   1 dalyje nurodytas užstatas grąžinamas, jei paraiškos atmetamos.
   5 straipsnis
   1.   Valstybių narių kompetentingos institucijos, atsižvelgdamos į 3 straipsnyje nustatytas sąlygas, nusprendžia, ar paraiškos yra galiojančios.
   2.   Asmenys, įgalioti priimti ir nagrinėti paraiškas, įpareigojami neatskleisti pašaliniam asmeniui jokių su šiomis paraiškomis susijusių duomenų.
   3.   Jei kompetentingos valstybių narių institucijos nusprendžia, kad paraiška yra negaliojanti, jos apie tai praneša pareiškėjui.
   4.   Atitinkama kompetentinga institucija praneša Komisijai faksu apie konkurso sąlygas atitinkančias paraiškas per dvi valandas po 2 straipsnio 1 ir 2 dalyse nurodyto paraiškų teikimo termino. Pranešime neteikiami 3 straipsnio 4 dalies a punkto i papunktyje nurodyti duomenys.
   5.   Pranešimų forma ir turinys nustatomi remiantis Komisijos valstybėms narėms pateiktais pavyzdžiais. Jei paraiškų nepateikta, kompetentinga institucija apie tai praneša Komisijai faksu laikydamasi tų pačių terminų.
   6 straipsnis
   Atsižvelgdama į dabartinę Sąjungos ir pasaulio cukraus rinkų padėtį ir numatomus pokyčius, Komisija kiekvienam daliniam konkursui ir kiekvienam aštuonženkliam KN kodui nustato mažiausią taikomą muito mokestį arba nusprendžia jo nenustatyti, Reglamento (EB) Nr. 1234/2007 195 straipsnio 2 dalyje nurodyta tvarka priimdama įgyvendinimo reglamentą.
   Remdamasi tuo įgyvendinimo reglamentu, Komisija paraiškoms, kuriose siūlomas muito mokestis atitinka mažiausią nustatytą muito mokestį, prireikus taip pat nustato paskirstymo koeficientą. Šiuo atveju 4 straipsnyje nurodytas užstatas grąžinamas proporcingai paskirstytam kiekiui.
   7 straipsnis
   1.   Jeigu mažiausias taikomas muito mokestis nėra nustatytas, visos paraiškos atmetamos.
   2.   Atitinkama kompetentinga institucija per tris darbo dienas po 6 straipsnyje nurodyto įgyvendinimo reglamento paskelbimo praneša pareiškėjams jų dalyvavimo daliniame konkurse rezultatus.
   8 straipsnis
   1.   Ne vėliau kaip paskutinę savaitės, einančios po savaitės, kurią buvo paskelbtas 6 straipsnyje nurodytas įgyvendinimo reglamentas, darbo dieną, kompetentinga institucija importo licenciją išduoda visiems pareiškėjams, kurių paraiškoje aštuonženkliam KN kodui siūlomas muito mokestis atitinka arba viršija mažiausią Komisijos tam aštuonženkliam KN kodui nustatytą muito mokestį. Nustatant kiekius, dėl kurių sudaroma sutartis, atsižvelgiama į Komisijos pagal 6 straipsnį nustatytą paskirstymo koeficientą.
   Kompetentingos valstybių narių institucijos paraiškoms, apie kurias nebuvo pranešta, kaip numatyta 5 straipsnio 4 dalyje, licencijų neišduoda.
   2.   Importo licencijose įrašomi šie duomenys:

               a)

               16 langelyje – cukraus aštuonženklis KN kodas;

               b)

               17 ir 18 langeliuose – cukraus kiekis, dėl kurio sudaroma sutartis;

               c)

               20 langelyje – bent vienas I priedo A dalyje išvardytų įrašų;

               d)

               24 langelyje – taikomas muito mokestis, pateikiant vieną iš I priedo B dalyje nurodytų įrašų.

         3.   Nukrypstant nuo Reglamento (EB) Nr. 376/2008 8 straipsnio 1 dalies, teisės, įgytos gavus importo licenciją, neperduodamos.
   4.   Taikomos Reglamento (EB) Nr. 1234/2007 153 straipsnio 3 dalies pirmos pastraipos pirmo sakinio ir antros pastraipos nuostatos.
   9 straipsnis
   Pagal dalinio konkurso rezultatus išduotos importo licencijos galioja nuo jų išdavimo dienos iki trečio mėnesio, einančio po mėnesio, kurį buvo paskelbtas 6 straipsnyje nurodytas įgyvendinimo reglamentas dėl dalinio konkurso, pabaigos.
   10 straipsnis
   Ne vėliau kaip paskutinę antros savaitės, einančios po savaitės, kurią buvo paskelbtas 6 straipsnyje nurodytas įgyvendinimo reglamentas, darbo dieną kompetentingos institucijos praneša Komisijai apie kiekius, dėl kurių pagal šį reglamentą išduotos importo licencijos. Pranešimas perduodamas elektroniniu būdu pagal Komisijos valstybėms narėms pateiktus pavyzdžius ir taikant jos nustatytus metodus.
   11 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis nustoja galioti 2012 m. rugsėjo 30 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 30 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 170, 2011 6 30, p. 21.

      (3)  OL L 178, 2006 7 1, p. 24.

      (4)  OL L 114, 2008 4 26, p. 3.

      (5)  OL L 13, 2000 1 19, p. 12.

      (6)  OL L 205, 1985 8 3, p. 5.

      PRIEDAS
      A.   8 straipsnio 2 dalies c punkte nurodyti įrašai

                  bulgarų k.

                  Внесена при намалена ставка на митото съгласно Регламент (ЕС) № 1239/2011; референтен номер 09.4313

                  ispanų k.

                  Importado con derecho de aduana reducido en virtud del Reglamento de Ejecución (UE) no 1239/2011; Número de referencia 09.4313

                  čekų k.

                  Dovezeno se sníženou celní sazbou v souladu s prováděcím nařízením (EU) č. 1239/2011; Referenční číslo 09.4313

                  danų k.

                  Importeret til en nedsat toldsats i henhold til forordning (EU) nr. 1239/2011; Referencenummer 09.4313

                  vokiečių k.

                  Eingeführt zum ermäßigten Zollsatz gemäß der Durchführungsverordnung (EU) Nr. 1239/2011; Referenznummer 09.4313

                  estų k.

                  Imporditud vähendatud tollimaksuga vastavalt määrusele (EL) nr 1239/2011; viitenumber 09.4313

                  graikų k.

                  Εισαγωγή με μειωμένο δασμό δυνάμει του εκτελεστικού κανονισμού (ΕΕ) αριθ. 1239/2011· αριθμός αναφοράς 09.4313

                  anglų k.

                  Imported at reduced customs duty pursuant to Implementing Regulation (EU) No 1239/2011; reference number 09.4313

                  prancūzų k.

                  Importés à des taux de droits réduits conformément au règlement d'exécution (UE) no 1239/2011; numéro de référence 09.4313

                  italų k.

                  Importato applicando un’aliquota ridotta del dazio doganale, a norma del regolamento di esecuzione (UE) n. 1239/2011; Numero di riferimento 09.4313

                  latvių k.

                  Importēts ar samazinātu muitas nodokli saskaņā ar Īstenošanas regulu (ES) Nr. 1239/2011; atsauces numurs 09.4313

                  lietuvių k.

                  Importuota taikant sumažintą muitą pagal Įgyvendinimo reglamentą (ES) Nr. 1239/2011; Nuorodos numeris 09.4313

                  vengrų k.

                  Behozatal csökkentett vámtétel mellett az 1239/2011/EU rendelet alapján; hivatkozási szám 09.4313

                  maltiečių k.

                  Impurtat b’dazju doganali mnaqqas skont ir-Regolament ta’ Implimentazzjoni (UE) Nru 1239/2011; Numru ta’ referenza 09.4313

                  olandų k.

                  Ingevoerd tegen verlaagd douanerecht overeenkomstig Uitvoeringsverordening (EU) nr. 1239/2011; referentienummer 09.4313

                  lenkų k.

                  Przywóz z zastosowaniem obniżonych stawek celnych zgodnie z rozporządzeniem wykonawczym (UE) nr 1239/2011; numer referencyjny 09.4313

                  portugalų k.

                  Importado a taxa reduzida de direito aduaneiro ao abrigo do Regulamento (UE) n.o 1239/2011; Número de referência 09.4313

                  rumunų k.

                  Importat cu taxă vamală redusă conform Regulamentului de punere în aplicare (UE) nr. 1239/2011; Număr de referință 09.4313

                  slovakų k.

                  Dovoz so zníženým clom podľa nariadenia (EÚ) č. 1239/2011; referenčné číslo 09.4313

                  slovėnų k.

                  Uvoz po znižani carini v skladu z Izvedbeno uredbo (EU) št. 1239/2011; referenčna številka 09.4313

                  suomių k.

                  Tuonti alennetuin tullein asetuksen (EU) N:o 1239/2011 mukaisesti; Viitenumero 09.4313

                  švedų k.

                  Importerad till nedsatt tullsats enligt genomförandeförordning (EU) nr 1239/2011; Referensnummer 09.4313

            B.   8 straipsnio 2 dalies d punkte nurodyti įrašai

                  bulgarų k.

                  Мито (мито върху приетата оферта)

                  ispanų k.

                  Derecho de aduana (derecho de aduana de la oferta seleccionada)

                  čekų k.

                  Clo: (clo platné pro vybranou nabídku)

                  danų k.

                  Toldsats: (toldsats for det antagne bud)

                  vokiečių k.

                  Zollsatz: (Zollsatz für das erfolgreiche Angebot)

                  estų k.

                  Tollimaks: (hankelepingu suhtes kohaldatav tollimaks)

                  graikų k.

                  Δασμός: (δασμός της κατακυρωθείσας προσφοράς)

                  anglų k.

                  Customs duty: (customs duty of the awarded tender)

                  prancūzų k.

                  Droit de douane: (droit de douane du marché attribué)

                  italų k.

                  Dazio doganale: (dazio doganale dell’aggiudicazione)

                  latvių k.

                  Muitas nodoklis: (konkursā uzvarējušā piedāvājuma muitas nodoklis)

                  lietuvių k.

                  Muitas (konkursą laimėjusiam pasiūlymui taikomas muitas)

                  vengrų k.

                  Vámtétel: (a nyertes ajánlat szerinti vámtétel)

                  maltiečių k.

                  Dazju doganali: (dazju doganali tal-offerta magħżula)

                  olandų k.

                  Douanerecht: (douanerecht voor de gegunde inschrijving)

                  lenkų k.

                  Cło: (cło zatwierdzonej oferty)

                  portugalų k.

                  Direito aduaneiro: (direito aduaneiro aplicável à proposta adjudicada)

                  rumunų k.

                  Taxă vamală: (taxa vamală aplicabilă ofertei selecționate)

                  slovakų k.

                  Clo: (clo vybranej ponuky)

                  slovėnų k.

                  Carina: (carina dodeljene ponudbe)

                     suomių k.

                  Tulli: (voittaneeseen tarjoukseen sovellettava tulli)

                     švedų k.

                  Tullsats: (tullsats för det antagna anbudet)


title: 2016 m. gegužės 31 d. Komisijos įgyvendinimo reglamentas (ES) 2016/862, kuriuo atsisakoma leisti vartoti maisto produktų sveikumo teiginį, nesusijusį su susirgimo rizikos mažinimu ir su vaikų vystymusi ir sveikata (Tekstas svarbus EEE)

text:
1.6.2016

               LT

               Europos Sąjungos oficialusis leidinys

               L 144/24

         KOMISIJOS ĮGYVENDINIMO REGLAMENTAS (ES) 2016/862
   2016 m. gegužės 31 d.
   kuriuo atsisakoma leisti vartoti maisto produktų sveikumo teiginį, nesusijusį su susirgimo rizikos mažinimu ir su vaikų vystymusi ir sveikata
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 18 straipsnio 4 dalį,
   kadangi:

               (1)

               pagal Reglamentą (EB) Nr. 1924/2006 teiginiai apie maisto produktų sveikumą draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;

               (2)

               Reglamente (EB) Nr. 1924/2006 taip pat nustatyta, kad paraiškas leisti vartoti maisto produktų sveikumo teiginius maisto tvarkymo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EFSA) (toliau – Tarnyba) moksliniam vertinimui atlikti ir Komisijai bei valstybėms narėms susipažinti;

               (3)

               Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginius suteikimo. Tam tikrais atvejais vien tik mokslinis rizikos vertinimas negali suteikti visos informacijos, kurios pagrindu būtų galima priimti sprendimą dėl rizikos valdymo, ir todėl turėtų būti atsižvelgiama į kitus su svarstomu klausimu susijusius teisėtus veiksnius;

               (4)

               gavus bendrovės „Oy Karl Fazer AB“ paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su daug skaidulų turinčios raugintos ruginės duonos vartojimu ir glikemijos atsako mažinimu po valgio (klausimas Nr. EFSA-Q-2014–00012 (2)). Pareiškėjo pasiūlytas teiginys suformuluotas taip: „Daug skaidulų turinčios raugintos ruginės duonos vartojimas padeda sumažinti glikemijos atsaką ir mažina insulino atsaką po valgio“. Tarnybos prašymu, pareiškėjas nurodė, kad deklaruojamas daug skaidulų turinčios raugintos ruginės duonos poveikis turėtų būti lyginamas su gliukozės poveikiu;

               (5)

               2014 m. spalio 8 d. Komisija ir valstybės narės gavo Tarnybos mokslinę nuomonę, kurioje remiantis pateiktais duomenimis padaryta išvada, kad tarp beveik visų maisto produktų vartojimo ir mažesnio gliukozės kiekio kraujyje augimo po valgio, palyginti su pačios gliukozės vartojimu, priežastinis ryšys yra;

               (6)

               pagal Reglamento (EB) Nr. 1924/2006 6 straipsnio 1 dalį ir 13 straipsnio 1 dalį sveikumo teiginiai turi būti grindžiami visuotinai pripažintais moksliniais įrodymais. Leidimas juos vartoti neturėtų būti teisėtai suteiktas, jeigu sveikumo teiginiai neatitinka kitų bendrųjų ir specialiųjų Reglamento (EB) Nr. 1924/2006 reikalavimų, net jei Tarnybos atliktas mokslinis vertinimas buvo teigiamas. Tarnyba mokslinėje nuomonėje pažymėjo, kad, atlikus palyginamų kiekių angliavandenių įvairiuose angliavandenių turinčiuose maisto produktuose tyrimus nustatyta, jog vartojant beveik visus angliavandenių turinčius maisto produktus gliukozės kiekis kraujyje po valgio didėja mažiau, nei vartojant pačią gliukozę. Be to, Tarnyba pažymėjo, kad vartojant maisto produktus, kurių sudėtyje yra nedidelis kiekis angliavandenių arba kurių sudėtyje jų nėra, gliukozės kiekis kraujyje po valgio taip pat didėja mažiau, nei vartojant pačią gliukozę;

               (7)

               Reglamente (EB) Nr. 1924/2006 „teiginys“ apibrėžtas kaip bet koks pranešimas arba išraiška, kuriais tiesiogiai ar netiesiogiai teigiama arba užsimenama, kad maisto produktas turi tam tikrų savybių. Teiginiu dėl daug skaidulų turinčios raugintos ruginės duonos vartojimo ir glikemijos atsako mažinimo po valgio būtų teigiama, kad daug skaidulų turinti rauginta ruginė duona turi tam tikrų jai būdingų savybių mažinti glikemijos atsaką po valgio, palyginti su pačios gliukozės vartojimu, nors iš tiesų tokį poveikį daro beveik visi maisto produktai. Reglamento (EB) Nr. 1924/2006 3 straipsnio antros pastraipos a punkte nustatyta, kad sveikumo teiginiai neturi būti klaidinantys. Teiginys, kuriuo teigiama, kad tam tikri maisto produktai turi tam tikrų naudingų savybių, nors iš tiesų tokių savybių turi beveik visi maisto produktai, būtų klaidinantis;

               (8)

               atsižvelgiant į tai, kas išdėstyta pirmiau, teiginys dėl daug skaidulų turinčios raugintos ruginės duonos vartojimo ir glikemijos atsako mažinimo po valgio neatitinka Reglamento (EB) Nr. 1924/2006 reikalavimų ir todėl neturėtų būti įtrauktas leidžiamų vartoti sveikumo teiginių sąrašą;

               (9)

               pagal Reglamento (EB) Nr. 1924/2006 16 straipsnio 6 dalį Komisijos gautos pareiškėjo pastabos buvo apsvarstytos nustatant šiame reglamente numatytas priemones;

               (10)

               buvo konsultuotasi su valstybėmis narėmis,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas sveikumo teiginys neįtraukiamas į Sąjungos leidžiamų vartoti teiginių sąrašą, kaip nustatyta Reglamento (EB) Nr. 1924/2006 13 straipsnio 3 dalyje.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 31 d.

            Komisijos vardu

            Pirmininkas

         Jean-Claude JUNCKER

      (1)  OL L 404, 2006 12 30, p. 9.

      (2)  EFSA Journal 2014;12(10):3837.

      PRIEDAS

         Atmestas sveikumo teiginys

                  Paraiška ir atitinkamos Reglamento (EB) Nr. 1924/2006 nuostatos

                  Maistinė ar kita medžiaga, maisto produktas ar maisto produktų kategorija

                  Teiginys

                  EFSA nuomonės nuoroda

                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą

                  Daug skaidulų turinti rauginta ruginė duona

                  Glikemijos atsako mažinimas po valgio, palyginti su pačios gliukozės vartojimu

                  Q-2014–00012


title: 2011 m. gegužės 18 d. Komisijos įgyvendinimo reglamentas (ES) Nr. 482/2011, kuriuo sustabdomas licencijos paraiškų dėl cukraus produktų pagal tam tikras tarifines kvotas teikimas

text:
19.5.2011

               LT

               Europos Sąjungos oficialusis leidinys

               L 132/11

         KOMISIJOS ĮGYVENDINIMO REGLAMENTAS (ES) Nr. 482/2011
   2011 m. gegužės 18 d.
   kuriuo sustabdomas licencijos paraiškų dėl cukraus produktų pagal tam tikras tarifines kvotas teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2009 m. rugsėjo 25 d. Komisijos reglamentą (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (2), ypač į jo 5 straipsnio 2 dalį,
   kadangi:

               (1)

               Pagal Reglamentą (EB) Nr. 891/2009 kompetentingoms institucijoms 2011 m. gegužės 1–7 d. pateiktose importo licencijos paraiškose nurodytas kiekis lygus pagal eilės numerį 09.4319 skirtam kiekiui.

               (2)

               Paraiškų pagal tą eilės numerį 09.4319 teikimas turėtų būti sustabdytas iki prekybos metų pabaigos, vadovaujantis Reglamentu (EB) Nr. 891/2009,

         PRIĖMĖ ŠĮ REGLAMENTĄ:
   1 straipsnis
   Licencijos paraiškų, atitinkančių priede nurodytus eilės numerius, teikimas sustabdomas iki 2010-2011 m. prekybos metų pabaigos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 18 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 254 2009 9 26, p. 82.

      PRIEDAS

         „CXL lengvatinis cukrus“

         2010/2011 prekybos metai

         2011 5 1–2011 5 7 pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Tolimesnis paraiškų teikimas

                  09.4317

                  Australija

                  —

                  Sustabdytas

                  09.4318

                  Brazilija

                  —

                  Sustabdytas

                  09.4319

                  Kuba

                      (1)

                  Sustabdytas

                  09.4320

                  Kitos trečiosios šalys

                  —

                  Sustabdytas

                  09.4321

                  Indija

                  —

                  Sustabdytas

                              „—“

                              :

                              Netaikoma: licencijos paraiškų Komisijai nepateikta.

         „Balkanų cukrus“

         2010/2011 prekybos metai

         2011 5 1–2011 5 7 pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Tolimesnis paraiškų teikimas

                  09.4324

                  Albanija

                  —

                  09.4325

                  Bosnija ir Hercegovina

                  —

                  09.4326

                  Serbija

                      (2)

                  09.4327

                  Buvusioji Jugoslavijos Respublika Makedonija

                  —

                  09.4328

                  Kroatija

                      (2)

                              „—“

                              :

                              Netaikoma: licencijos paraiškų Komisijai nepateikta.

         Susidarius ypatingoms sąlygoms importuojamas cukrus ir pramoninis importuojamas cukrus

         2010/2011 prekybos metai

         2011 5 1–2011 5 7 pateiktos paraiškos

                  Eilės Nr.

                  Rūšis

                  Paskirstymo koeficientas
                  (%)

                  Tolimesnis paraiškų teikimas

                  09.4380

                  Susidarius ypatingoms sąlygoms

                  —

                  Sustabdytas

                  09.4390

                  Pramoninis

                      (3)

                              „—“

                              :

                              Netaikoma: licencijos paraiškų Komisijai nepateikta.

         (1)  Netaikoma: paraiškose nurodytas kiekis skirto kiekio neviršija ir suteikiamas visas.

         (2)  Netaikoma: paraiškose nurodytas kiekis skirto kiekio neviršija ir suteikiamas visas.

         (3)  Netaikoma: paraiškose nurodytas kiekis skirto kiekio neviršija ir suteikiamas visas.


title: 2012 m. kovo 14 d. Komisijos įgyvendinimo reglamentas (ES) Nr. 221/2012, kuriuo dėl medžiagos klosantelio iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

text:
15.3.2012

               LT

               Europos Sąjungos oficialusis leidinys

               L 75/7

         KOMISIJOS ĮGYVENDINIMO REGLAMENTAS (ES) Nr. 221/2012
   2012 m. kovo 14 d.
   kuriuo dėl medžiagos klosantelio iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turėtų būti nustatoma pagal Reglamentą (EB) Nr. 470/2009;

               (2)

               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos 2009 m. gruodžio 22 d. Komisijos reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (2) priede;

               (3)

               klosantelis šiuo metu yra įtrauktas į Reglamento (ES) Nr. 37/2010 priedo 1 lentelę kaip medžiaga, leidžiama naudoti galvijams ir avims (taikoma raumenims, riebalams, kepenims ir inkstams), išskyrus gyvūnus, kurių pienas skirtas žmonėms vartoti;

               (4)

               Airija pateikė Europos vaistų agentūrai prašymą parengti nuomonę dėl esamo klosantelio, taikomo galvijų ir avių pienui, įrašo ekstrapoliacijos;

               (5)

               Veterinarinių vaistų komitetas rekomendavo nustatyti laikiną klosantelio DLK galvijų ir avių pienui ir panaikinti nuostatą „nevartotinas gyvūnams, kurių pienas skirtas žmonėms vartoti“;

               (6)

               todėl klosantelio įrašas Reglamento (ES) Nr. 37/2010 priedo 1 lentelėje turėtų būti iš dalies pakeistas, kad į jį būtų įtraukta rekomenduojama laikina DLK galvijų ir avių pienui ir panaikinta dabartinė nuostata „nevartotinas gyvūnams, kurių pienas skirtas žmonėms vartoti“. Toje lentelėje nustatyta laikina klosantelio DLK turėtų nustoti galioti 2014 m. sausio 1 d. Veterinarinių vaistų komitetas rekomendavo nustatyti dvejų metų laikotarpį, per kurį būtų galima atlikti mokslinį tyrimą, tam, kad Veterinarinių vaistų komitetas galėtų atsakyti į Airijos pateiktų klausimų sąrašą;

               (7)

               tikslinga nustatyti tinkamą laikotarpį susijusiems subjektams imtis priemonių, kurių gali reikėti, kad būtų laikomasi naujos nustatytos DLK;

               (8)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

   Jis taikomas nuo 2012 m. gegužės 14 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 14 d.

            Komisijos vardu

            Pirmininkas

         José Manuel BARROSO

      (1)  OL L 152, 2009 6 16, p. 11.

      (2)  OL L 15, 2010 1 20, p. 1.

      PRIEDAS
      Klosantelio įrašas Reglamento (ES) Nr. 37/2010 priedo 1 lentelėje pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos
                     (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Klosantelis

                     Klosantelis

                     Galvijai

                     1 000 μg/kg

                     Raumenys

                     Antiparazitinės medžiagos, medžiagos, veikiančios endoparazitus“

                     3 000 μg/kg

                     Riebalai

                     1 000 μg/kg

                     Kepenys

                     3 000 μg/kg

                     Inkstai

                     Avys

                     1 500 μg/kg

                     Raumenys

                     2 000 μg/kg

                     Riebalai

                     1 500 μg/kg

                     Kepenys

                     5 000 μg/kg

                     Inkstai

                     Galvijai, avys

                     45 μg/kg

                     Pienas

                     Laikina DLK nustoja galioti 2014 m. sausio 1 d.